**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.07.2018, ora 08.00 – 17.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 17.07.2018, ora 7.00**

**RÂURI**

**Debitele au fost,** **în general, în scădere**, exceptând râurile din bazinele hidrografice: Vişeu, Iza şi cursul inferior al Bistriţei, unde au fost în creştere, ca urmare a precipitaţiilor căzute în interval şi propagǎrii.

Pe râurile din bazinele hidrografice Crasna, Barcǎu şi pe cele din Dobrogea debitele au fost relativ staţionare.

Creşteri de niveluri şi debite s-au mai înregistrat şi pe unele râuri mici din zonele de deal şi de munte din nordul şi centrul ţării, ca urmare a precipitaţiilor căzute în interval.

Debitele se situează la valori mai mari de 100% din mediile multianuale lunare, exceptând râurile din bazinele hidrografice: Iza, Tur, Someş, Crasna, Barcău, Crișul Negru, Crișul Alb, Timiș, Moraviţa, Nera, Cerna, Suceava, Moldova, Bistriţa, bazinele superioare ale Argeșului, Siretului, Trotuşului, Buzǎului, Jijiei şi unii afluenți ai Oltului superior și mijlociu, unde se situează la valori cuprinse între 30-90% din mediile multianuale lunare și râurile din bazinul hidrografic Bârlad, unde se situează la valori cuprinse între 10-30% din mediile multianuale lunare.

**Nivelurile** pe râuri la staţiile hidrometrice **se situează sub** **COTELE DE ATENŢIE.**

**Debitele vor fi, în general, în scădere**, exceptând râurile din bazinele hidrografice: Vişeu, Iza, Tur, Someşul Mare, Suceava, Moldova şi Bistriţa, unde vor fi în creştere, ca urmare a precipitaţiilor prognozate şi propagării şi relativ staţionare pe râurile din Dobrogea.

Sunt posibile creşteri de niveluriși debitepe unele râuri din zonele de deal şi de munte din nordul şi centrul ţǎrii ca urmare a precipitațiilor prognozate.

**Nivelurile** pe râuri la staţiile hidrometrice **se vor situa sub** **COTELE DE ATENŢIE.**

**DUNĂRE**

**Debitul la intrarea în ţară** (secţiunea Baziaş) în intervalul 16-17.07.2018 **a fost în scădere, având valoarea de 4600 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi** **în scădere (4500 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 16.07.2018, ora 08.00 –17.07.2018, ora 06.00**

**În ţară,** vremea a fost în general instabilă în regiunile nordice, centrale și estice, precum și la deal și la munte, iar în rest cerul a fost variabil spre mai mult senin. Mai ales în cursul zilei au fost înnorări temporar accentuate și a plouat în averse, însoţite trecător de descărcări electrice, local în Maramureș, Transilvania, Moldova și Carpaţii Orientali și izolat în Crișana și Muntenia. Pe arii restrânse cantităţile de apă au depășit 15 l/mp în nord-estul teritoriului, până la 19 l/mp la Cotnari. Vântul a suflat slab până la moderat, cu unele intensificări pe crestele montane, dar de scurtă durată și în timpul ploilor. Temperaturile maxime s-au încadrat între 21 de grade la Topliţa și Joseni și 32 de grade la Giurgiu, iar la ora 06.00 se înregistrau 10 grade la Câmpeni și 22 de grade la Constanţa.

**Observație:** în intervalul de diagnoză au fost în vigoare 4 atenţionări cod galben de vreme severă imediată, două emise de SRPV Bacău și câte una emisă de SRPV Cluj și SRPV Sibiu.

**La Bucureşti,** vremea a fost frumoasă și apropiată de normal din punct de vedere termic. Cerul a fost variabil, mai mult senin dimineaţa și noaptea. Vântul a suflat slab și moderat. Temperatura maximă a fost de 30 de grade la Afumaţi și Băneasa și de 31 de grade la Filaret, iar la ora 06.00 se înregistrau 15 grade la staţia meteo Băneasa și 18 grade la Afumaţi și Filaret.

**3. Prognoza meteorologică în intervalul 17.07.2018, ora 08.00 –18.07.2018, ora 08.00**

**În ţară,** vremea se va menţine în general instabilă în Maramureș, Transilvania, Moldova și zonele de deal și de munte, unde vor fi înnorări temporar accentuate, averse ce pot avea și caracter torenţial, descărcări electrice și intensificări de scurtă durată ale vântului. În restul teritoriului, cerul va fi variabil și astfel de fenomene se vor semnala pe arii restrânse, mai ales în cursul zilei. Temperaturile maxime se vor încadra între 23 și 32 de grade, iar cele minime vor fi cuprinse, în general, între 12 și 21 de grade.

**La Bucureşti,** cerul va fi variabil, iar vântul va sufla în general moderat. Temperatura maximă va fi de 30...31 de grade, iar cea minimă de 16...18 grade.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în intervalul 13-15.07.2018 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul sub 10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

 DIRECȚIA DE COMUNICARE ȘI RESURSE UMANE